সুশীল কৈরালা
সুশীল কৈরালা ( (নেপালি: सुशील कोइराला; ১২ আগস্ট, ১৯৩৯-৯ ফেব্রুয়ারি, ২০১৬ ) ছিলেন বিশিষ্ট নেপালী রাজনীতিবিদ, নেপালি কংগ্রেসের সভাপতি ও নেপালের প্রধানমন্ত্রী। ১১ ফেব্রুয়ারি, ২০১৪ হতে ১০ই অক্টোবর, ২০১৫ তারিখ পর্যন্ত তিনি নেপালের নির্বাচিত প্রধানমন্ত্রী হিসেবে দায়িত্ব পালন করেন।১০ ফেব্রুয়ারি, ২০১৪ তারিখে অনুষ্ঠিত সংসদ নির্বাচনে তিনি নেপালের প্রধানমন্ত্রী হিসেবে নির্বাচিত হন। তিনি ১৯৫৪ সালে নেপালি কংগ্রেসে যোগদান করেন। ২০১০ সালে দলের সভাপতির দায়িত্ব গ্রহণের পূর্বে বিভিন্ন দায়িত্ব পালন করার পাশাপাশি ভারপ্রাপ্ত সভাপতি হিসেবে সেপ্টেম্বর ২০০৫ হতে নিযুক্ত ছিলেন। ৯ই ফেব্রুয়ারি, ২০১৬ তারিখে মারা যাওয়ার আগ পর্যন্ত তিনি এ পদে বহাল ছিলেন।